
SUMMARY 


This paper describes the system of medical hygiene and health care adopted by the Croatian 
section of Yugoslav Railways in the aftermath of World War Two until 1953, based on ar- 
chival information. In 1945, the human resources section of the Railway Administration in 
Zagreb included the Department of Social Welfare with offices that managed health insur- 
ance in cases of illness and accidents, workers' pension fund, and sanitary care.. On 19 June 
1947, the regional railway executive board established a medical section within the so called 
Secretariat and appointed Dr Marijan Derkos as its head. On 3 July 1948, central and re- 
gional healthcare offices for traffic staff were established to manage and oversee the activities 
of health institutions providing services for railway workers. The seat of the regional office in 


Zagreb was in Grgurova street. 


After the dismantlement of the central healthcare office in charge of railway health institu- 
tions in 1953, regional boards established new institutions, that were now self-financed. 

Uvop 


Cilj ovog istraživanja bio je istražiti i predstaviti sustav sanitetsko-higi- 
jensko-zdravstvene zaštite na željeznici u Hrvatskoj u razdoblju od 1945. do 
1953. temeljem proučavanja arhivskoga gradiva! koje se nalazi u Hrvatskome 


državnom arhivu. 


Riječ je o fondovima br. 279. Predsjedništvo vlade Narodne Republike 
Hrvatske — Zagreb (1945-1953) i br. 1576. Direkcija Jugoslavenskih državnih že- 
ljeznica Zagreb (1945 — 1953). Članak je usklađen s elementima Međunarodne 
arhivističke norme ISAAR (CPF).* Riječ je o suvremenoj arhivističkoj meto- 
dologiji za opis neke institucije. 


Hrvatski državni arhiv preuzeo je 18. svibnja 2004. i 15. veljače 2005. od 
Hrvatskih željeznica arhivsko gradivo iz razdoblja 1945. — 1953. u količini od 
280 d/m. Gradivo obuhvaća razdoblje od završetka Drugoga svjetskog rata 
do Ustavnog zakona o osnovama društvenog i političkog uređenja Federativne 
Narodne Republike Jugoslavije (FNRJ) i saveznim organima vlasti. 


U tom se razdoblju kod stvaratelja predmetnog arhivskoga gradiva do- 
godilo pet značajnih organizacijskih promjena s izmjenom naziva tvrtke, 
i to: Ravnateljstvo Jugoslavenskih državnih željeznica (JDŽ) Zagreb (1945.), 
Željeznička uprava Zagreb (1945. — 1947), Glavna direkcija eksploatacije 
željeznica Zagreb (1947. — 1949.)%, Direkcije eksploatacije željeznica: Zagreb, 
Vinkovci i Karlovac (1949. — 1951.) i Direkcija željeznica Zagreb (1952. —1953.). 


Sustav sanitetsko-higijensko-zdravstvene zaštite na željeznici na područ- 
ju Hrvatske ima dugu tradiciju. U Austro-Ugarskoj Monarhiji u tu su svrhu 
osnovane posebne bolesničke blagajne Kraljevskih ugarskih državnih želje- 
znica, bolesničke blagajne za osoblje carsko-kraljevskih austrijskih državnih 


1 Arhivsko su gradivo zapisi ili dokumenti koji su nastali djelovanjem pravnih ili fizičkih 


osoba u obavljanju njihove djelatnosti, a od trajnog su značenja za kulturu, povijesti druge 
znanosti, bez obzira na mjesto i vrijeme njihova nastanka, neovisno o obliku i tvarnom 
nosaču na kojem su sačuvani, vidi Zakon o arhivskom gradivu i arhivima, Narodne novine. 


Službeni list Republike Hrvatske (Zagreb). 105(1997). 


2 ISAAR (CPF), Međunarodna norma arhivističkoga normiranoga zapisa za pravne i fizičke osobe 
te obitelji, Priredilo Ad hoc Povjerenstvo za norme opisa, Pariz, Francuska, 15. — 20. stude- 
noga 1995. (konačna verzija koju je odobrilo Međunarodno arhivsko vijeće, Zagreb, 1999., 
kao i ISA AR (CPF), Međunarodni standard arhivističkoga normiranoga zapisa za pravne i fizičke 
osobe i za obitelji (Drugo izdanje), Međunarodno arhivsko vijeće, Sarajevo, 2004. 

3 = Službeni list Federativne Narodne Republike Jugoslavije (Beograd) (dalje: SI. list). 3(1953). 

u Opširnije o Željezničkoj upravi Zagreb vidi Lajnert, S. Ustroj Željezničke uprave Zagreb 

š (1945 — 1947). Arhivski vjesnik, Zagreb, 49 (2006.), str. 139. — 152. 


Opširnije o Glavnoj direkciji eksploatacije željeznica Zagreb vidi Lajnert, S. Ustroj Glavne 
direkcije eksploatacije željeznica Zagreb (1947 — 1949). Arhivski vjesnik, Zagreb, 55 (2012.), 
str. 157. — 186. 

željeznica i posebne pripomoćne zaklade (Tolnay-fonda) Kraljevskih ugar- 
skih državnih željeznica u Budimpešti. U Kraljevini SHS/Jugoslaviji osno- 
van je 1922. poseban Bolesnički fond za državno saobraćajno osoblje sa sje- 
dištem pri tadašnjem Ministarstvu saobraćaja u Beogradu. U tzv. Nezavisnoj 
Državi Hrvatskoj Bolesnički je fond 1943. pretvoren u Bolestničku zakladu 
državnog prometnog osoblja. Nakon Drugoga svjetskog rata Bolesnički fond 
odvojen je od Ministarstva saobraćaja i spojen u Državni zavod za socijalno 


osiguranje. 


REZULTATI ISTRAŽIVANJA 


Ravnateljstvo JDŽ Zagreb izdalo je 9. lipnja 1945. izvješće o radu za mje- 
sec svibanj 1945., koje je potpisao Marko Iljadica, ravnatelj Ravnateljstva. 
Temeljem toga izvješća zagrebačko je Ravnateljstvo, po uspostavi Ispostave u 
Splitu, zaključilo sa svojim neposrednim djelovanjem na području Dalmacije 
te se između 8. i 9. svibnja 1945. prevezlo iz Šibenika u Zagreb. Dana ro. svibnja 
1945. započelo je svojim djelovanjem u Zagrebu. Najprije je uspostavilo upra- 
vu nad Jugoslavenskim državnim željeznicama. Prema izvješću, Sanitetska 
služba radila je vrlo aktivno prema postojećim propisima. U prvom redu 
provedena je revizija svih bolovanja i sličnih odsutnosti. No problem je bio 
u tome što je nedostajalo liječnika zbog mobilizacije nekih od njih, a i zbog 
općeg pomanjkanja liječnika.“ 


Radi jedinstvenog i racionalnog upravljanja željeznicama i postizanja 
pune povezanosti svih grana željezničke službe, ministar saobraćaja propi- 
sao je Uredbu o organizaciji Uprave državnih željeznica koja je stupila na sna- 
gu 1. lipnja 1945. godine. Tom je Uredbom u glavi II. čl. 9. izmijenjen naziv 
Ravnateljstvo u naziv Željeznička uprava pa je ta uprava uskladila naziv pre- 
ma prije iznesenome i s time upoznala sve vanjske jedinice! Da bi službenici 
bili upoznati s propisima, koji su u tom pogledu bili na snazi, upravnik zagre- 
bačke Željezničke uprave Marko Iljadica donio je Okružnicu br. 90 u kojoj je 


prikazan kratak pregled upravne organizacije državnih željeznica, i to: 


— Glavna uprava željeznica (GUŽ) sa sjedištem u Beogradu 


Hrvatski državni arhiv (dalje: HR-HDA) 279. Predsjedništvo vlade Narodne Republike 
Hrvatske — Zagreb (1945 — 1953), 1945., Jugoslavenske državne željeznice, Izvješća, spis b.b. 
(Službeno), Izvještaj od 9. lipnja 1945. o radu Ravnateljstva državnih željeznica u Zagrebu 
za mjesec svibanj 1945. Izvješće br. 1407/1-1945. poslano je 11. lipnja 1945. Vladi Narodne 
Republike Hrvatske. 

"  HR.HDA 1576. Direkcija Jugoslavenskih državnih željeznica Zagreb (1945 — 1953), spis 
ur.br. 4949/1945., u predmetu ur.br. 8161/1946 

— željezničke uprave (Zagreb, Beograd, Ljubljana, Sarajevo, Novi Sad i 
Skoplje) 

— izvršne željezničke jedinice. 

Unutar Personalnog odjeljenja željezničkih uprava, pa tako i zagrebač- 
ke, nalazio se Odsjek za socijalno staranje sa sljedećim referentstvima: 
Referentstvo za osiguranje za slučaj bolesti i nesreće; Referentstvo za penzio- 
no osiguranje radnika i Referentstvo za sanitetske poslove.5 


Rješenjem ministra saobraćaja u spisu MS. br. 3622/45. od 13. srpnja 1945. 
postavljeni su rukovodioci Željezničke uprave Zagreb u privremenom svoj- 
stvu. Za v.d. šefa Socijalnog otsjeka postavljen je Dragutin Dakić, za v.d. 
upravnika Bolesničkog fonda Josip Kirac, a za v.d. referenta za Sanitetsku 
službu dr. Miljenko Kraus, 


Načelnik Generalštaba Jugoslavenske armije (JA), general-lajtnant Koča 
Popović, izdao je 6. rujna 1945. Naredbu da sanitetski vlakovi i vlakovi za 
dezinfekciju, koji su se nalazili u sastavu armija, budu u stručnom pogledu 
i pogledu upotrebe neposredno pod Sanitetskim odjeljenjem Ministarstva 
narodne odbrane. Štabovi armija do konačne naredbe nisu rasformirali sa- 
nitetske i dezinfekcijske vlakove, nego su ih, kao i njihovo ljudstvo opskrblji- 
vali svim potrebama i regulirali prinadležnosti ljudstva na službi u istima. 
Sanitetsko odjeljenje Ministarstva narodne odbrane trebalo je u najskorije 
vrijeme svesti, u suglasnosti s Organizacijskim odjeljenjem Generalštaba, 
broj sanitetskih i dezinfekcijskih vlakova na nužan minimum. !% 


Na temelju naredbe Organizacijskog odjeljenja Generalštaba JA od 6. 
rujna 1945., Komanda pozadine, Sanitetsko odjeljenje Ministarstva narodne 
odbrane Demokratske Federativne Jugoslavije (DF]) izdalo je 29. rujna 1945. 
Uputstvo o organizaciji službe sanitetskih vozova i vozova za kupanje i dezinfekci- 
ju. Sanitetski vlakovi bili su opremljeni za prijevoz ranjenika i bolesnika. Do 
daljnje naredbe ostali su na službi: 


— dotadašnji sanitetski vlak br. 51, baza željeznička stanica Beograd, na 
opskrbi kod Komande baze Beograd 
— dotadašnji sanitetski vlak br. 31, baza željeznička stanica Zemun, na 


opskrbi kod Komande pozadine III. armije 


Š HRHDA 1576, spis ur.br. 4949/1945., spis ur.br. 33770/1945., u predmetu ur.br. 8161/1946. 
U cijelom su tekstu pri navođenju pravnih akata i ustroja rabljeni, u skladu s arhivističkim 
načelima, tadašnji službeni odnosno izvorni nazivi. 

?  HR-HDA 1576, spis ur.br. 6867/1945. 

0 DR.HDA 1576, spis ur.br. 24587/1945. 

— dotadašnji sanitetski vlak II. armije, koji je dobio novi naziv: Sanitetski 
vlak br. 6r, baza željeznička stanica Zagreb, na opskrbi kod Komande 
pozadine II. armije 

— jedan uskotračni vlak kombiniran od dotadašnjih sanitetskih vlakova 
VI. armije, koji je dobio naziv: Sanitetski vlak br. 21, baza željeznička 


stanica Sarajevo, na opskrbi kod Komande pozadine VI. armije. 


Formacijski sastav sanitetskih vlakova izdalo je Organizacijsko odjeljenje 
Generalštaba. Prema navedenom Uputstvu, pristupilo se rasformiranju sani- 
tetskih vlakova: 


— u području III. armije sanitetskog vlaka gr (u Petrovgradu) i sanitet- 
skih vlakova III. armije u Bačkoj 

— upodručju VI. armije, nakon formiranja sanitetskog vlaka br. 21, tre- 
balo je rasformirati preostale dvije uskotračne kompozicije. 


Od vlakova opremljenih za kupanje i dezinfekciju ljudstva ostali su na 

službi: 

— dotadašnji dezinfekcijski vlak Saobraćajnog odjeljenja Ministarstva 
narodne odbrane (SOMNO) pod novim nazivom Vlak za kupanje i 
dezinfekciju br. 3. Njegova baza bila je željeznička stanica Zemun, na 
opskrbi materijalom kod Komande pozadine III. armije 

— dotadašnji dezinfekcijski vlak II. armije pod novim nazivom Vlak za 
kupanje i dezinfekciju br. 5, baza željeznička stanica Zagreb, na opskrbi 


kod Komande pozadine II. armije 


Sanitetsko odjeljenje, odnosno Komanda pozadine VI. armije bila je duž- 
na u roku od mjesec dana formirati uskotračni dezinfekcijski vlak pod na- 
zivom Vlak za kupanje i dezinfekciju br. 7 te obaviti pripreme da se, prema 
potrebi, može formirati još jedan takav vlak u roku od tri mjeseca. 


Predviđeno je da Sanitetsko odjeljenje Komande pozadine IV. i V. armije 
dobije od SOMNO-a po dva vagona za ležeće ranjenike (do 6o ležišta) i depo- 
nira ih u sporazumu s Vojnom delegacijom i Upravom državnih željeznica na 


željezničkim stanicama Ljubljana i Skopje. 


Svi sanitetski vlakovi i vlakovi za kupanje i dezinfekciju u stručnom su 
pogledu i pogledu upotrebe bili neposredno pod Sanitetskim odjeljenjima 
MNO-a, i to: sanitetski vlakovi pod Mediko-evakuacijskim odsjekom, a vla- 
kovi za kupanje i dezinfekciju pod Higijensko-epidemiološkim odsjekom. 
Za izvođenje pojedinih zadataka ovi su odsjeci SOMNO-a mogli zadužiti 
odgovarajuće odsjeke sanitetskih odjeljenja Armije kod kojih su se vlakovi 

nalazili na opskrbi. Sve transporte i pokrete vlakova trebalo je obavljati pre- 
ko Vojne delegacije Saobraćajnog odjeljenja MNO-a pri Ministarstvu sao- 
braćaja, odnosno njezinih tijela.!! 


Do donošenja definitivne Uredbe o organizaciji Ministarstva saobraća- 
ja, ministar saobraćaja propisao je pod br. MS 6929/45. od 7. studenoga 1945. 
Pravilnik o unutrašnjem uređenju Ministarstva saobraćaja. Ministarstvo saobra- 
ćaja sa sjedištem u Beogradu upravljalo je cjelokupnim javnim željezničkim, 
pomorskim, cestovnim motornim prometom u zemlji i brinulo se o njegovu 
usklađivanju i unapređenju. U Ministarstvu je postojalo osam odjeljenja, 
među kojima je bilo i Sanitetsko odjeljenje koje je upravljalo sanitetskom i 


zdravstvenom službom cijelog resora. !? 


Nova organizacija upravljanja Jugoslavenskim željeznicama donesena 
je 20. lipnja 1946. Rješenjem o unutrašnjem uređenju Ministarstva saobraćaja i 
njegovih ustanova. Unutar Sekretarijata Ministarstva saobraćaja u Beogradu 
postojali su: Centralna uprava humanitarnih fondova i Sanitetski referent. 
Propisi o organizaciji sanitetske službe i službe socijalnog osiguranja u držav- 


nim prometnim ustanovama ostali su i dalje na snazi.! 


S novim uređenjem socijalnog osiguranja bile su potrebne i neke izmjene 
u radu i sanitetskog referenta i prometnih liječnika. Okružnicom Željezničke 
uprave Zagreb br. 23 od 14. veljače 1947. u djelokrugu sanitetskog referenta 
Željezničke uprave ostali su svi prijamni, ponovni i periodički pregledi cje- 
lokupnoga željezničkog osoblja, zatim liječnička komisija za imenovano oso- 
blje, koja je raspravljala o svim slučajevima bolovanja izvan mjesta stalnog 
prebivališta, bolesničkim dopustima na temelju čega je rješenja odobravala 
ispostava Državnog zavoda za socijalno osiguranje (DZZSO) za prometno 
osoblje, materijalnim sredstvima za liječenje i rehabilitaciju u klimatskim lje- 
čilištima i toplicama, prijelazu iz jedne zdravstvene grupe u drugu po molbi 
te premještaju na lakšu službu i sl. 


Kontrolu bolesnika cjelokupnog imenovanog i v.d. službenika provodilo 
je i dalje sanitetsko referentstvo. U djelokrugu referenta saniteta ostala je i sva 
higijena u vezi sa željezničkom službom, kao i opskrba jedinica s materijalom 


za pružanje prve pomoći.!* 


HR-HDA 1576, spis ur.br. 24587/1945. 

HR-HDA 1576, spis ur.br, 31657/1945., u predmetu ur.br. 8161/1946. 
Službeni glasnik Ministarstva saobraćaja FNRJ (Beograd). 11(1946). 

14 HR.HDA 1576, spis ur.br. 5145/1947. 

Vlada FNRJ donijela je 22. travnja 1947. Uredbu o organizaciji i poslovanju 
Jugoslavenskih državnih željeznica (JDŽ).5 Temeljem te Uredbe, JDŽ je bio 
trust željezničkih poduzeća i željezničkih gospodarstava, kao i njihovih glav- 
nih direkcija. JDŽ se nalazio pod administrativno-operativnim vodstvom 
Ministarstva saobraćaja u Beogradu, a činile su ga: 


Generalna direkcija željeznica sa sjedištem u Beogradu — upravljala je 
trustom JDŽ-a. Pod njezinim su vodstvom bile glavne direkcije i željeznička 
poduzeća i gospodarstva. 


Glavne direkcije (njih sedam, među kojima je bila i Glavna direkcija ek- 
sploatacije željeznica Zagreb!“) osnivale su se za pojedine dijelove željezničke 


mreže. 
Željeznička poduzeća i gospodarstva bili su temeljne jedinice JDŽ-a. 


Prema stanju iz srpnja 1947., u sastavu Sekretarijata Generalne direkcije 
željeznica Beograd nalazio se i Sanitetski odsjek sa šefom odsjeka na čelu.!? 


Temeljem propisa čl. 59. st. 1. Uredbe o sprovođenju socijalnog osiguranja, 
poduzeća u kojima je redovito bilo zaposleno više od 500 osiguranika, bila 
su dužna da o svom trošku urede odgovarajuće prostorije za ambulante i 
besplatno ih stave na raspolaganje Državnom zavodu za socijalno osigura- 
nje. Direktor planiranja Glavne direkcije eksploatacije željeznica Zagreb inž. 
Slavko Čvorišćec obavijestio je 14. lipnja 1947. sve željezničke jedinice o toj 


obvezi.!? 


Prema unutarnjoj organizaciji Glavne direkcije eksploatacije željeznica 
Zagreb, koja je vrijedila od 19. lipnja 1947., unutar Sekretarijata pod signatu- 
rom V.-4 nalazio se Sanitetski odsjek. !? 


Glavni direktor zagrebačke Glavne direkcije Josip Kozjak donio je 20. ruj- 
na 1947. rješenje o postavljanju voditelja u Glavnoj direkciji eksploatacije že- 
ljeznica Zagreb. Za šefa Sanitetskog odsjeka određen je dr. Marijan Derkos.?" 


15 Sl, list 35(1947). Vidi i Rješenje o unutrašnjem uređenju Ministarstva saobraćaja i njego- 


vih ustanova i preduzeća od 15. veljače 1947., Službeni glasnik Ministarstva saobraćaja FNRJ 
(Beograd). 4(1947). 

Dotadašnja Željeznička uprava Zagreb preimenovana je u Glavna direkcija eksploatacije že- 
ljeznica Zagreb, vidi HR-HDA 1576, spis ur. br. 7323/1947., u predmetu ur. br. 21742/1948. 
1 HRHDA 1576, spis ur.br. 17647/1947., u predmetu ur.br. 21742/1948. 

15 DR.HDA 1576, spis ur.br. 14830/1947. 

1 HR.HDA 1576, spis ur.br. 16033/1941., u predmetu ur.br. 23741/1941. Također vidi spis 
ur.br. 17647/1947., u predmetu ur.br. 21742/1948. 

HR-HDA 1576, spis ur.br. 23741/1947. 

Prema donesenim zaključcima na konferenciji svih šefova saniteta glav- 
nih direkcija eksploatacije željeznica, a u suglasnosti s direktorom plana 
Ministarstva saobraćaja, direktorom planiranja Generalne direkcije želje- 
znica, Planskog odjeljenja Ministarstva rada i predstavnika saniteta JA i 
Željezničkog plovnog odjeljenja JA, generalni direktor željeznica donio je 13. 
listopada 1947. odluku u kojim će se mjestima na područjima Glavnih direk- 
cija eksploatacije željeznica i kakva tipa podizati ambulante na željezničkim 


čvorovima i u radionicama. ! 


Na području Beograda određeni su: Sombor, Zrenjanin, Smederevo, 
Lapovo, Stalać i Crveni Krst; Skopja: Skopje, Veles i Kraljevo; Sarajeva: 
Višegrad i Doboj, Zagreba: Vinkovci, Knin i Rijeka te Ljubljane: Zidani Most 
i Sv. Petar na Krasu. 


Budući da je u Rijeci već bila uspostavljena i uređena ambulanta, zagre- 
bačka Glavna direkcija eksploatacije željeznica tražila je od Generalne direk- 
cije željeznica u Beogradu suglasnost da se umjesto predviđene ambulante 
u Rijeci izradi ambulanta u Karlovcu, što je 7. studenoga 1947. odobreno. ?? 


Sekretar zagrebačke Glavne direkcije eksploatacije željeznica Anka 
Dragnić poslala je u listopadu 1947. svim službenim jedinicama i prometnim 
liječnicima Okružnicu br.112 koja je govorila o postavljanju medicinskih higije- 
ničara u središtu rajonskih stanica, i to u: Zagrebu za rajonsku stanicu Zagreb 
Istočni kolodvor i Zagreb Zapadni kolodvor, u Karlovcu, Rijeci, Splitu, 
Banjoj Luci, Varaždinu, Osijeku i jedan za rajonsku stanicu Brod i Vinkovci 
sa sjedištem u Slavonskom Brodu. Dužnost tih medicinskih higijeničara bila 
je u prvom redu nadzor nad obavljanjem higijenskih propisa u pojedinim že- 
ljezničkim stanicama, na pruzi, ostalim jedinicama i ustanovama željeznice 
na povjerenom području. Medicinski higijeničari trebali su biti povezani, 
osim sa Sanitetskim odsjekom Glavne direkcije, i s prometnim liječnicima 
na pruzi. Prometni su liječnici, prema potrebi, zaduživali medicinske higije- 
ničare za sve pronađene nepravilnosti na željeznici i to za onaj sektor za koji 


su sa službom bili zaduženi.?? 


Zbog planske raspodjele lijekova i sanitetskog materijala pri svim sani- 
tetskim odsjecima Glavnih direkcija eksploatacije željeznica — gdje to još nije 
bilo provedeno — imala se organizirati Sanitetsko-apotekarska služba.?* 


21 
22 
23 
24 


HR-HDA 1576, spis pov. ur.br. 696/1947., u predmetu pov. ur.br. 716/1947. 

HR-HDA 1576, spis pov. ur.br. 752/1947. 

HR-HDA 1576, spis ur.br. 25728/1947., u predmetu ur.br. 8693/1949. 

Uputstvo o sanitetsko-apotekarskoj službi kod državnih željeznica od 10. rujna 1947., 
Službeni glasnik Ministarstva saobraćaja FNRJ (Beograd) 13(1947). 

Na prijedlog Generalne direkcije željeznica od 22. listopada 1947., pomoć- 
nik ministra saobraćaja odobrio je 30. listopada 1947. osnivanje superkomisije 
pri Ministarstvu saobraćaja, koja se bavila rješavanjem spornih slučajeva sa- 


nitetskih odsjeka glavnih direkcija. Sastav komisije bio je sljedeći: 


— šef Sanitetskog odsjeka Generalne direkcije željeznica 

— liječnik internist, ako nije bilo prijeko potrebno da to bude specijalist 
za onu granu na koju se sporni slučaj odnosio, o čemu je odlučivao šef 
Sanitetskog odsjeka Generalne direkcije željeznica 

— predstavnik Sindikata 

— predstavnik ustanove. 


Svatko tko nije bio zadovoljan pregledom liječnika Sanitetskog odsjeka 
Glavne direkcije eksploatacije željeznica, mogao je u roku od 15 dana preko 
svoga šefa službene jedinice tražiti pregled stalne liječničke komisije Glavne 
direkcije eksploatacije željeznica. Ako nije bio zadovoljan ni s nalazom stalne 
liječničke komisije, a uz primjeren nalaz bolnice ili Sveučilišne klinike, osi- 
guranik je mogao na komisiji pri Ministarstvu saobraćaja zatražiti i superko- 


misijski pregled.“ 


Početkom siječnja 1948. krenula su na prugu nova ambulantna sanitetska 
kola u kojima se pregledavalo i liječilo željezničko osoblje i članovi njihovih 
obitelji. Preglede je obavljao liječnik opće prakse i stomatolog koji je ujedno i 
plombirao zube. U kolima se nalazio i rendgentski aparat. 


Nakon Drugoga svjetskoga rata sanitetsko-higijensku službu na terenu 
obavljali su nekvalificirani službenici prema uputama prometnih liječnika. 
Odvajanjem Bolesničkog fonda od Ministarstva saobraćaja i uklapanjem u 
Državni zavod za socijalno osiguranje, izgubljeni su prometni liječnici. Ako 
su i dalje obavljali tu službu, nisu joj se mogli posve posvetiti zbog preop- 
terećenosti u liječenju osiguranika. Da bi se provodili sanitetsko-higijenski 
propisi, pri staničnim je gazdinstvima trebalo zadužiti po jednog službenika 
samo za higijenu. U većim željezničkim gazdinstvima to su bili medicinski 
pomoćnici ili dezinfektori, a u manjima — medicinski higijeničari. Njihov je 
djelokrug bio to gazdinstvo, tj. sve željezničke stanice i njihova postrojenja 
koja su mu pripadala: ložionice, sekcije itd. Prema naredbi Generalne di- 
rekcije željeznica od 16. siječnja 1948., morali su obilaziti svoje područje bar 
jedanput mjesečno i otklanjati nedostatke, npr. zaprašivanjem konačišta 


25. HR-HDA 1576, spis ur.br. 29384/1947. 
* HR.HDA 1576, spis ur.br. 308901947. 

DDT-em ili sličnim sredstvima. Higijeničari su bili tijela sanitetskog odsjeka 
te direkcije, a službenici staničnoga gazdinstva.?7 


Državni zavod za socijalno osiguranje, Filijala državnog saobraćajnog 
osoblja u Zagrebu, dostavio je 8. veljače 1948. svim službenim željezničkim 
jedinicama dopis u kojemu ih obavještava da je preuzeo i dovršio Bolnicu 
za tuberkulozu u Zagrebu, Jordanovac 104%, koja je prije pripadala bivšemu 
Bolesničkom fondu željezničara. Zapaženo je da se među bolesnicima u ovoj 
bolnici nalazio vrlo mali broj željezničara, iako je bilo dosta željezničara i čla- 
nova njihovih porodica bolesnih od tuberkuloze. Radi toga, kada je ordini- 
rajući liječnik tuberkuloznog bolesnika uputio u bolnicu na liječenje, ovi su 
se bolesnici prvenstveno trebali obraćati radi primitka na liječenje u Bolnicu 
za plućnu tuberkulozu Državnog zavoda za socijalno osiguranje u Zagrebu, 
Jordanovac br.104. O gore navedenom obaviještena je uprava spomenute 


21. HR-.HDA 1576, spis ur.br. 2623/1948. 

Narodni odbor općine Maksimir upisao je 23. rujna 1955. pod br. 19191-55 u registar usta- 
nova sa samostalnim financiranjem ustanovu: Bolnica željezničara za tuberkulozu pluća 
i plućne bolesti “Jordanovac" — Zagreb, Jordanovac 104. Ustanovu je osnovala Direkcija 
željeznica Zagreb Rješenjem br. 2825-53 od 13. travnja 1953., a tijelo nadležno za poslove 
i zadatke bila je Direkcija željeznica, Zagreb. Tijelo upravljanja Bolnicom bio je upravni 
odbor, astarješina (direktor) bio je dr. Stanko Ibler. Vrijednost osnovnih sredstava iznosila 
je 67,241.493. — dinara. Na potpisivanje i zastupanje bili su ovlašteni: direktor dr. Stanko 
Ibler, Franjo Šantek, pomoćnik direktora, Agneza Barić, šefica Računovodstva i Bartul 
Vitaić, ekonom. Djelokrug i zadaci Bolnice bili su: pružanje zdravstvene njege prvenstve- 
no aktivnim i umirovljenim željezničkim radnicima i službenicima te njihovim članovima 
obitelji, vidi Narodne novine. Službeni list Narodne Republike Hrvatske (Zagreb). 14(1956). 
Godine 1972. Bolnica se spominje bez prefiksa “željezničara", i to pod nazivom Bolnica za 
tuberkulozu pluća i plućne bolesti Zagreb, Jordanovac 104, a Ustavni sud Hrvatske 7. trav- 
nja 1972. donosi Odluku da Bolnica ispunjava uvjete za osnivanje osnovne organizacije 
udruženog rada (OOUR) u sastavu Zavoda za tuberkulozu i plućne bolesti Zagreb, sa svoj- 
stvom pravne osobe. U Odluci je pisalo da je Bolnica pet godina prije toga djelovala kao po- 
sebna ustanova koja se poslije integrirala u navedeni Zavod, vidi Narodne novine. Službeni 
list Socijalističke Republike Hrvatske (Zagreb). 18(1972). Okružni privredni sud u Zagrebu 
objavio je 18. svibnja 1972. pod br. Us-170-72-3 u registru ustanova da je osnovana Bolnica 
za tuberkulozu pluća i plućne bolesti - Osnovna organizacija udruženog rada — pravna oso- 
ba u sastavu Zavoda za tuberkulozu i plućne bolesti u Zagrebu. Skraćeni naziv OOUR-a 
bio je Bolnica Jordanovac, Zavoda za tuberkulozu i plućne bolesti. Predmet poslovanja bila 
je primjena tekovina suvremene medicinske znanosti na području liječenja i rehabilitacije 
bolesnika od tuberkuloze i drugih plućnih bolesti. OOUR je osnovana odlukom na Zboru 
radnika Bolnice za tuberkulozu pluća i plućne bolesti u Zagrebu u sastavu Zavoda za tuber- 
kulozu i plućne bolesti u Zagrebu od 28. listopada 1971. Na potpisivanje OOUR-a bili su 
ovlašteni: doc. dr. Đuro Jakaša, v.d. ravnatelja i naredbodavac za izvršenje ekonomsko-fi- 
nancijskog i materijalnog poslovanja i Milenko Mitrašinović, šef Ekonomsko-financijske 
i administrativno-tehničke službe. Upis je bio izvršen na registarskom listu br. 61, svezak 
I. za grad Zagreb, vidi Narodne novine. Službeni list Socijalističke Republike Hrvatske (Zagreb). 
23(1972). 

bolnice, s molbom da se ovi bolesnici prime na liječenje, odnosno da se o 


njihovom primanju vodi računa.?? 


Sekretar Sekretarijata zagrebačke Glavne direkcije Anka Dragnić upu- 
tila je 17. travnja 1948. svim službenim jedinicama dopis u kojem ih obavje- 
štava da je Direkcija Državnog zavoda za socijalno osiguranje donijela pod 
br.V/1-5218/48. rješenje, da se u Bolnicu za plućnu tuberkulozu na Jordanovcu 
u Zagrebu mogu u buduće upućivati samo željezničari. Bolnica je bila najmo- 
dernije uređena te je postojala mogućnost vršenja svih operativnih zahvata 
iz područja plućne tuberkuloze. U njoj se istovremeno moglo liječiti do 220 
bolesnika. U bolnici su se trenutno nalazili većinom osiguranici socijalnog 
osiguranja, koji nisu bili željezničari. Oni su se trebali postepeno otpuštati, 
ana njihovo mjesto primati željezničko osoblje i članovi obitelji željezničara. 
Pozvane su sve jedinice, da prednje saopće svim službenicima te da nastoje, 
da se oni kojima je bolničko liječenje bilo potrebno upute u bolnicu. U po- 
gledu postupka za upućivanje u bolnicu dobili su prometni (“saobraćajni") 
liječnici sve potrebne upute od Filijale državnog saobraćajnog osoblja.?“ 


Šef Sanitetskog odsjeka zagrebačke Glavne direkcije eksploatacije že- 
ljeznica dr. Marijan Derkos poslao je 26. travnja 1948. Sanitetskom odsjeku 
Generalne direkcije željeznica u Beogradu, svim šefovima rajonskih stanica 
i sekcija za održavanje pruga (zop), medicinskom higijeničaru pri rajonskim 
stanicama Varaždin, Zagreb Istočni kolodvor, Karlovac, Rijeka, Split, Osijek 
i Slavonski Brod, mjesečni plan rada zdravstvenih aktiva. U vezi s nared- 
bom broj. 1334-IV-5 od 16. travnja 1948. predložen je mjesečni plan rada me- 
dicinskih higijeničara na sektoru Glavne direkcije eksploatacije željeznica u 
Zagrebu za mjesec svibanj 1948. Pritom su svi navedeni medicinski higijeni- 
čari trebali uz pomoć šefova rajonskih stanica i šefova sekcija za održavanje 
pruga zaključno do 24. svibnja 1948. za navedene stanice provesti sljedeći 


mjesečni plan rada: 


— Ukloniti sve higijenske nedostatke na stanicama koji su nakon pro- 
vedenoga sanitarno-kontrolnog pregleda izaslanika ovoga odsjeka 
utvrđeni i uneseni u knjigu primjedbi za sanitetsku higijensku službu 
koja je pohranjena u svakoj stanici (dnevno čišćenje i dezinfekcija svih 
prostorija u kojima se zadržavaju putnici, održavanje čistoće u zahodi- 


ma, opća čistoća na peronu i oko stanica). 


25 HR.HDA 1576, spis ur.br. 3956/1948. 
% HR.HDA 1576, spis ur.br. 9853/1948. 

— Preko šefova rajonskih stanica i šefova sekcija za održavanje pruge 
nastojati da se na tim stanicama provede čišćenje i asanacija bunara, 
da se ispravni bunari označe kao “Zdrava pitka voda", da se konačno 
uredi područje oko bunara i propisan odljev iscrpljene vode. 

— Da se okreče, premažu karbolineumom, propisno označe i poprave 
vrata i prozori svih staničnih zahoda za putnike na navedenim sta- 
nicama, da se definitivno urede zahodske jame. Da se u sve zahode, u 
kojima postoji električni vod, uvede električna rasvjeta, a tamo gdje ga 
nema, namjeste propisne petrolejske svjetiljke. 

— Dasenasvim stanicama, na kojima je to prigodom kontrolnog pregle- 
da utvrđeno kao potrebno, postave stalne čistačice. 

— Da se navedene stanice definitivno opskrbe potrebnim brojem sandu- 
ka za otpatke i pljuvačnice. 

— Preko šefova rajonskih stanica i šefova sekcija za održavanje pruge ur- 
girati da se na spomenutim stanicama izgrade propisne jame za smeće 
(nadzemne armiranobetonske jame s otvorom i poklopcem za ubaci- 
vanje smeća i vratima za čišćenje). 

— Dase na stanicama na kojima postoje konačišta za vlakopratno, odno- 
sno strojno osoblje, ta konačišta detaljno urede i opskrbe svim potreb- 
nim inventarom, da se poprave praonica, zahodi, kuhinja itd. 


Svi higijeničari trebali su zaključno do 24. svibnja 1948. podnijeti sani- 
tetskom odsjeku izvještaj što je od mjesečnog plana na pojedinim stanica- 
ma obavljeno i navesti eventualne poteškoće na koje su u svome radu naišli. 
Prijepis mjesečnog plana dostavljen je svim šefovima rajonskih stanica i šefo- 
vima sekcija za održavanje pruge s naredbom da unutar mjeseca svibnja izve- 
du sve te radove, a na temelju ovlaštenja i naredbe glavnog direktora Glavne 
direkcije eksploatacije željeznica u Zagrebu od 14. veljače 1948. broj 3981/48. 


Ovaj sanitetski odsjek nailazio je na velike poteškoće kod šefova rajon- 
skih stanica i šefova sekcija za održavanje pruge u pogledu izgradnje, adap- 
tacije i uređenja pojedinih potrebnih sanitarnih objekata na pojedinim sta- 
nicama, a posebno u pogledu nabave sanitarnog uređaja za zahode, praonice 
itd. Pri svakom problemu postavljalo se pitanje tko je dužan osigurati kredit 
za takve radove, kao razlog za neprovođenje pojedinih radova navodilo se 


pomanjkanje materijala itd. 


110 


Sanitetski odsjek zagrebačke Glavne direkcije eksploatacije željeznica 
zamolio je Sanitetski odsjek Generalne direkcije željeznica da uznastoji na 


tome da se to pitanje konačno riješi.?! 


Ministar saobraćaja Todor Vujasinović donio je pod br. MS. 7859/1948. 
od 3. srpnja 1948. Rješenje o dopuni rješenja o unutrašnjoj organizaciji 
Ministarstva saobraćaja (SI. glasnik MS br. 12 od 2. srpnja 1948.), kojim se u 
Ministarstvu saobraćaja u Beograduži pri glavnim direkcijama eksploatacije 
željeznica osnivaju uprave zdravstvene službe za prometno osoblje. Ukidaju 
se dotadašnji sanitetski odsjeci u sastavu Sekretarijata Generalne direkcije 
željeznica i sekretarijata glavnih direkcija eksploatacije željeznica. Uprave 
zdravstvene službe pri glavnim direkcijama eksploatacije željeznica obuhva- 
ćale su službenike svih ustanova, poduzeća i drugih organizacijskih jedini- 
ca Ministarstva saobraćaja, koje su se nalazile na području dotične glavne 
direkcije. 


Rješenjem pod MS. br. 8071/1948. od 9. srpnja 1948. ministar saobraća- 
ja propisao je unutarnju organizaciju i poslovanje uprava zdravstvene služ- 
be za prometno osoblje. Uprave zdravstvene službe za prometno osoblje pri 
glavnim direkcijama eksploatacije željeznica, pa i zagrebačkoj, imale su četiri 
odsjeka: 


—  Upravno-administrativni odsjek 
— Odsjek za medicinsku pomoć 

— Sanitarno-higijenski odsjek 

— Računsko-knjigovodstveni odsjek. 


Na čelu Uprave bio je upravnik, a na čelu odsjeka šef odsjeka. Uprava 


zdravstvene službe pri Glavnoj direkciji osnovana je i započela s radom, a 


31 HR.HDA 1576, spis ur.br. 9832/1948. 


Navedenim rješenjem se rješenje MS br.16040/1947. od 6. listopada 1947. nadopunjuje 
tako da se ustroju Ministarstva saobraćaja dodaje Uprava zdravstvene službe za saobra- 
ćajno osoblje. Navedena Uprava upravljala je preko uprava zdravstvenih službi za promet- 
no osoblje pri glavnim direkcijama eksploatacije željeznica, cjelokupnom zdravstvenom 
službom u resoru Ministarstva saobraćaja, na temelju postojećih propisa planirala je sve 
potrebe za pravilno obavljanje zdravstvene službe, pripremala je i sastavljala proračun 
rashoda i prihoda, vodila evidenciju o imovini zdravstvene službe, upravljala zdravstve- 
nim ustanovama koje su joj povjerene na upravljanje, vodila knjigovodstvenu evidenciju 
proračuna, kao i evidentno knjigovodstvo o odnosima uprava zdravstvenih službi prema 
proračunu, davala direktive upravama zdravstvenih službi i vodila e nadzor nad njihovim 
radom. Rješenjem pod MS. br. 8071/1948. od 9. srpnja 1948. propisao je ministar saobra- 
ćaja unutarnju organizaciju i poslovanje uprava zdravstvene službe za prometno osoblje. 
Uprava zdravstvene službe u Ministarstvu saobraćaja imala je četiri odsjeka: 1. Upravno- 
administrativni odsjek, 2. Odsjek za medicinsku pomoć, 3. Sanitarno-higijenski odsjek i 


4. Financijski odsjek, vidi HR-HDA 1576, spis ur.br. 16840/1948. i spis ur.br. 20474/1948. 

Sanitetski odsjek, koji je postojao u Sekretarijatu, ukinut je. Sva pošta koja 
se odnosila na Upravu zdravstvene službe, kao i sva pošta iz djelokruga biv- 
šega Sanitetskog odsjeka, upućivala se na naslov: “Glavna direkcija eksploa- 
tacije željeznica, Uprava zdravstvene službe Zagreb, Grgurova 3". 


U vezi s provedenom reorganizacijom, uprave zdravstvene službe za 
prometno osoblje preuzele su od Državnog zavoda za socijalno osiguranje 
obavljanje svih poslova koji su se ticali zdravstvene zaštite osoblja iz resora 
Ministarstva saobraćaja. Uprava zdravstvene službe pri zagrebačkoj Glavnoj 
direkciji obavljala je, prema tome, cjelokupnu zdravstvenu službu za sve 
ustanove i jedinice Ministarstva saobraćaja, Generalne direkcije željeznica, 
Generalne direkcije unutrašnje plovidbe i Glavne uprave civilnog vazduho- 
plovnog saobraćaja, koje su se nalazile na njezinu području. Uprava zdrav- 
stvene službe pri zagrebačkoj Glavnoj direkciji preuzela je sve ambulante 
za liječenje željezničara na svom području, kao i Bolnicu na Jordanovcu u 
Zagrebu i Dom željezničara u Lipiku. Liječnici i ambulante Uprave zdrav- 
stvene službe pružali su liječničku pomoć zaposlenicima i članovima njiho- 
vih obitelji. Gdje nije bilo posebne ambulante za državno prometno osoblje, 
liječničku pomoć pružali su liječnici i ambulante Državnog zavoda za socijal- 


no osiguranje, kao i do tada. 


Uprava zdravstvene službe pri Glavnoj direkciji bila je nadležna za odo- 
bravanje ljekovitih kupanja, ljekovitih voda, zavojnog materijala te sanatorij- 
skog, banjskog i klimatskog liječenja. Liječničko-radničke stručne komisije, 
koje su postojale u Zagrebu u okviru filijale DZZSO, prestale su s radom. 
Pitanje liječničko-radničkih komisija za državno prometno osoblje riješeno 
je tada na sljedeći način: 


U Zagrebu je pri Upravi zdravstvene službe postojala liječničko-radnič- 
ka stručna komisija prvog stupnja koja je bila nadležna isključivo za državno 
prometno osoblje u Zagrebu i okolnim mjestima. Osoblje iz ostalih mjesta i 
dalje se obraćalo liječničko-radničkim stručnim komisijama prvog stupnja 
pri ekspoziturama Državnog zavoda za socijalno osiguranje, prema mjestu 


službovanja. 


U Zagrebu, pri Upravi zdravstvene službe, osnovana je liječničko-rad- 
nička stručna komisija drugog stupnja koja je bila nadležna za državno 
prometno osoblje svih jedinica na području Glavne direkcije. Puni naziv 
Komisije bio je Liječničko-radnička stručna komisija prvog (drugog) stupnja 

kod Uprave zdravstvene službe pri Glavnoj direkciji eksploatacije željeznica 
Zagreb, Grgurova 3. 


Uprava zdravstvene službe željezničara zagrebačke Glavne direkcije ek- 
sploatacije željeznica uputila je 20. srpnja 1948. obavijest svim prometnim li- 
ječnicima da je prema rješenju Komiteta za zaštitu narodnog zdravlja br. 6862 
od 8. srpnja 1948., formirana zdravstvena služba za željezničare. U toku su 
bile pripreme za izdvajanje te službe iz zdravstvene službe općega državnog 
sektora. %* 


Rješenjem GD br. 20210/48. od 14. kolovoza 1948. došlo je do stanovitih 
promjena, odnosno reorganizacije prometno-transportne službe pri glavnim 
direkcijama eksploatacije željeznica. Da bi jedinice bile upoznate s tom reo- 
rganizacijom unutar Sektora eksploatacije, kao i s ostalim promjenama koje 
su uslijedile tijekom 1948., glavni direktor Glavne direkcije eksploatacije že- 
ljeznica Zagreb Josip Kozjak objavio je 30. kolovoza 1948. Okružnicu br. 71. 
Od 1. rujna 1948. vrijedile su i nove signature. 


Tablica 1. Uprava zdravstvene službe u Zagrebu? 


NAZIV SEKTORA, SLUŽBE 


SEKTOR VODITELJ 
IRUKOVODIOCA 
I. Upravno-administrativni odsjek — šef Ivan Solomun 
II. = Odsjek za medicinsku pomoć — šef dr. Marijan Derkos 
III. = Sanitarno-higijenski odsjek — šef dr. Milan Forenbaher 


IV. = Računsko-knjigovodstveni odsjek — šef Ivan Duić 


Općim planom investicija Zdravstvene službe željezničara za godinu 1949., 
predviđena je izgradnja sljedećih zdravstvenih ustanova na području Uprave 
zdravstvene službe zagrebačke Glavne direkcije eksploatacije željeznica:“ 


— dovršenje ambulante u Vinkovcima 

— izgradnja nove ambulante u Karlovcu 

— izgradnja nove ambulante u Slavonskom Brodu 

— izgradnja nove ambulante u Radionici Zagreb 

— adaptacija ambulante u Banjoj Luci 

— dovršenje zgrade doma u Kupjaku 

— izgradnja ležaone u Bolnici Jordanovac u Zagrebu. 


3 HR.HDA 1576, spis ur.br. 20474/1948. 

34 HR.HDA 1576, spis ur.br. 17376/1948. 

85. HR.HDA 1576, spis ur.br. 19532/1948., u predmetu ur.br. 21742/1948. 
* HR.HDA 1576, spis ur.br. 6540/1949. 


IRE. 


Prema obavijesti Ministarstva željeznica FNRJ*' — Uprave zdravstvene 
službe od 23. veljače 1949. br. 638/48., izgradnja ovih objekata stavljena je u 
dužnost Građevinskog odjeljenja zagrebačke Glavne direkcije eksploataci- 
je željeznica, dok je novčane izdatke trebala snositi i uplaćivati zagrebačka 
Uprava zdravstvene službe iz svoga proračuna. Za izgradnju ambulante u 
Radionici Zagreb, kao i ležaone u Bolnici Jordanovac, Uprava zdravstvene 
službe tražila je prioritet, za što je zamoljen i glavni direktor dopisom br. 


1575/49. 


Prema novoosnovanim direkcijama državnih željeznica provedena je i 
podjela rajona medicinskih higijeničara. Uprava zdravstvene službe obavi- 
jestila je 21. travnja 1949. Direkciju državnih željeznica Zagreb da je za njezin 
sektor podjela rajona medicinskih higijeničara provedena na sljedeći način: 


— Josip Jadan, medicinski higijeničar sa sjedištem na Zagreb, Istočni ko- 
lodvor. U njegov djelokrug spadale su sve željezničke jedinice na re- 
lacijama: Zagreb-Dugo Selo- uključivo? Repinec, Dugo Selo-Banova 
Jaruga-uključivo Mala Subotica, Banova Jaruga-Pakrac-Daruvar- 
uključivo Pivnica, Bastaji- Končanica. 

— Karlo Gergić, medicinski higijeničar sa sjedištem na Zagreb, Zapadni 
kolodvor. U njegov djelokrug spadale su sve željezničke jedinice na 
relacijama: Zagreb-uključivo Zaprešić, Zagreb Samoborski kolod- 
vor-Samobor,  Zagreb-uključivo — Draganići,  Zagreb-Sisak-Sunja- 
uključivo Jasenovac, Radničko-namještenički restoran na Zapadnom 
kolodvoru. 

— Slavko Bratuša, medicinski higijeničar sa sjedištem na Zagreb, Glavni 
kolodvor. U njegov djelokrug spadale su sve željezničke jedinice u 
sklopu Zagreb Glavni kolodvor. Osim toga: aerodrom u Lučkom, 


3! Ukazom o osnivanju Ministarstva željeznica i Ministarstva saobraćaja Vlade FNRJ, iz do- 
tadašnjeg Ministarstva saobraćaja Vlade FNRJ, Prezidijum Narodne skupštine FNRJ osni- 
va 11. prosinca 1948. dva ministarstva: Ministarstvo željeznica i Ministarstvo saobraćaja. 
Ministarstvo željeznica Vlade FNRJ] sa sjedištem u Beogradu preuzelo je, kao opće savezno 
ministarstvo, poslove željezničkog prometa iz nadležnosti dotadašnjeg Ministarstva sao- 
braćaja Vlade FNRJ. Ta promjena bila je nužna zbog sve šireg razvoja željezničkog prometa 
u zemlji, a u svrhu njegova unapređenja i ostvarivanja boljeg i operativnijeg rukovodstva, 
vidi SL. list 108(1948). Ministarstvo željeznica ukida se Ukazom Prezidijuma Narodne 
skupštine FNRJ o reorganizaciji Vlade FNRJ i prestaje sradom 6. travnja 1951., vidi SI. list. 
18(1951). 

8% HR.HDA 1576, spis ur.br. 9184/1949. 

3 Svaka željeznička stanica ima određenu dužinu koja se mjeri od ulazne do izlazne skretni- 

ce. Termin “uključivo" pored naziva željezničke stanice znači da se određena željeznička 

pruga računa zajedno s cjelokupnom dužinom navedene željezničke stanice. Termin “is- 
ključivo" znači da se određena željeznička pruga računa bez navedene željezničke stanice. 

Pionirska željeznica, svi radničko-namještenički restorani, internati 
i industrijska škola na sektoru grada Zagreba, osim radničko-namje- 
šteničkog restorana na Zapadnom kolodvoru te Direkcija željeznica u 
Zagrebu. 

— Zvonko Hajduk, medicinski higijeničar sa sjedištem u Varaždinu. U 
njegov djelokrug spadale su sve željezničke jedinice na relacijama: 
isključivo Zaprešić-Zabok-Varaždin-Čakovec-Donja Lendava, Zabok- 
Gornja Stubica, Zabok-Đurmanec, Varaždin-Golubovec, Varaždin- 
Koprivnica, Čakovec-Kotoriba, Čakovec-uključivo Macinec. 

— Milan Radanec, medicinski higijeničar sa sjedištem u Koprivnici. U 
njegov djelokrug spadale su sve željezničke jedinice na relacijama: 
uključivo Križevci-uključivo Botovo, Koprivnica-Kloštaruključivo 
Pčelić, — Križevci-Bjelovar, = Bjelovar-Kloštar, = Bjelovar-Garešnica, 
Pavlovac Dražica-Grubišno Polje, Grubišno Polje-Bastaji/kada se iz- 
gradi pruga. 

— Medicinski higijeničar sa sjedištem u Banjoj Luci Predgrađe. U tom 
trenutku je to mjesto bilo nepopunjeno. U djelokrug tog higijeniča- 
ra trebale su spadati sve željezničke jedinice na relacijama: isključivo 
Sunja-Bosanski Novi-Banja Luka grad., Bosanski Novi-Bihać/stari i 
novi/-uključivo Lička Kaldrma, Brezičani-Ljubija Rudnik 


Pod kontrolu medicinskih higijeničara u njihovim rajonima spadale su 
sve željezničke jedinice kao: ložionice, sekcije, sekcijske družine, sekcijski ko- 
tarevit", kamenolomi, sve stanične restauracije i buffeti, željeznički internati, 
domovi učenika u privredi, stanice i stajališta, konačišta vlakopratnog i stro- 
jarskog osoblja. U sve te jedinice imali su medicinski higijeničari za vrijeme 
radnog vremena pravo pristupa i brinuli su se da se svi utvrđeni nedostaci 
sanitarno-higijenske naravi bez odlaganja otklanjaju. O nedostacima sani- 
tarno-tehničke naravi izvještavali su Upravu zdravstvene službe koja je sa 
svoje strane poduzimala potrebne korake da se i ti nedostaci redom uklanja- 
ju. Medicinski higijeničari provodili su kontrolu čistoće i reda u putničkim i 
teretnim vlakovima, u kolima za spavanje i ručavanje ičekaonicama za majku 
i dijete. Oni su obavljali nadzor nad radom čistača i čistačica. Obavljali su 
zaprašivanje dezinsekcijskim sredstvima svih konačišta i prostorija u kojima 
su se zadržavali putnici, kao i u svim ostalim prostorijama u kojima se uka- 
zala potreba. Obavljali su nadzor nad dnevnom dezinfekcijom predvorja“! i 
čekaonica te zahoda pojedinih željezničkih jedinica. Obilazili su teren prema 


4 Tadašnji službeni odnosno izvorni naziv bio je sekcijski srezovi. 
Tadašnji službeni odnosno izvorni naziv bio je vestibil. 

izdanim im konkretnim zadacima za taj mjesec. Imali su pravo koristiti se 


teretnim vlakovima. 


Tablica 2. Organizacijske jedinice i osoblje Zdravstvene službe željezničara 
Zagreb, 30. listopada 1949.# 


Organizacijska jedinica Lokacija Osoblje 
Uprava zdravstvene Zagreb, Mihanovićeva 12  irradnik, rradnica, 
službe 20 službenika i 17 
službenica 
Poliklinika Zagreb, Grgura Ninskog 3 2 radnika, 8 radnica, 
13 službenika i 26 
službenica 
Ambulanta Radionice Zagreb, Trnjanska 2 službenika i 2 
službenice 
Ambulanta Ložionice — Ložionica Zagreb 1 službenik 
Zagreb 
Ambulanta Zapadni Željeznička stanica 2 službenice 
kolodvor Zagreb 
Ambulanta Rijeka Željeznička stanica 1 službenik i 2 
službenice 
Ambulanta Srpske Željeznička stanica i službenik i1 
Moravice službenica 
Ambulanta Željeznički tehnikum I radnik, 1r radnica, 
Željezničkog Pula 2 službenika i 2 
tehnikuma Pula službenice 
Ambulanta Split Željeznička stanica Split = Iiradnicai2 
službenika 
Ambulanta Karlovac Stanica Karlovac I radnica i 1 službenik 
Ambulanta Koprivnica Željeznička stanica I službenica 
Ambulanta Slavonski Željeznička stanica islužbenikir 
Brod službenica 
Ambulanta BanjaLuka Banja Luka Predgrađe 1 službenica 
Predgrađe Banja Luka grad 
Ambulanta Vinkovci Željeznička stanica 1 službenik i 2 
službenice 
Ambulanta Krka Željeznička stanica 1 službenik 
Martin Brod 
Ambulanta Osijek Željeznička stanica 1 službenica 


# HURHDA 1576, Zdravstvena služba željezničara Zagreb, spis pov. ur.br. 110/1949. Pregled 
organizacijskih jedinica potpisao je načelnik Josip Kirac. 

Organizacijska jedinica Lokacija Osoblje 


Klimatsko lječilište Pošta K. Lukšić 2 radnika, 8 radnica i 

Kaštel Lukšić 1 službenik 

Bolnica za tbc. Zagreb, Jordanovac 104 sradnika, 63 radnice, 

Jordanovac 16 službenika i 27 
službenica 


Iz tablice 2. proizlazi da je Zdravstvena služba željezničara u to doba imala 
zi radnika, 82 radnice, 63 službenika i 85 službenica.+? 


Ministar željeznica donio je 2. travnja 1950. Pravilnik o izmjenama i dopu- 
nama Pravilnika o službenom odjelu službenika resora Ministarstva saobraćaja 
(Službeni glasnik MŽ br.6/49.). Službe su se u resoru Ministarstva željeznica 
obilježavale bojom latice ibojom epolete, bez obzira na organizacijsku jedini- 
cu. Zdravstvena služba obilježavana je tamnosmeđom bojom. #* 


Komitet za zaštitu narodnog zdravlja Vlade FNRJ] izdao je pod br. 4363/50. 
od 18. lipnja 1950. uputu prema kojoj zdravstvena služba željezničara ima os- 
novati vlastite posebne i stalne liječničke komisije, što je predviđeno u glavi 
IV. toč. 2. Zakona o socijalnom osiguranju i Pravilniku o osnivanju, sastavu i 
radu posebnih, stalnih i viših liječničkih komisija, kao i viših komisija speci- 
jalista (SI. list FNRJ br.13/1950.). Više liječničke komisije bile su zajedničke za 
zdravstvenu službu željezničara i opći zdravstveni sektor. 


Zdravstvena služba željezničara Zagreb osnovala je do 12. travnja 1950. 
samo jednu posebnu i jednu stalnu liječničku komisiju sa sjedištem u Zagrebu 
koja je bila nadležna za osiguranike željezničare na cijelom području Službe, 
a koje se poklapalo s područjem željezničkih direkcija Zagreb, Vinkovci i 
Karlovac. Zajednička viša liječnička komisija trebala je biti komisija koju bi 
osnovao Gradski narodni odbor (GNO) u Zagrebu. Novoosnovane liječnič- 
ke komisije započele su odmah s radom. Njihova nadležnost i način rada bili 
su propisani prije spomenutim Pravilnikom. Posebna liječnička komisija i 
Stalna liječnička komisija pri Zdravstvenoj službi željezničara Zagreb bile su 
smještene u Mihanovićevoj ulici br. 12.4% Najvažniji zadatak Posebne liječnič- 
ke komisije bilo je odobravanje liječenja u toplicama i klimatskim lječilištima. 


Zdravstvena služba željezničara JDŽ-a dostavila je 8. lipnja 1950. zagre- 
bačkoj Direkciji dopis u kojem ih obavještava da je prema ukazanoj potrebi 
osnovan Željeznički liječnički rajon Donja Lendava koji je obuhvaćao dio 


5 HR.HDA 1576, Zdravstvena služba željezničara Zagreb, spis pov. ur.br. 110/1949. 
4 Službeni glasnik Ministarstva železnica FNRJ (Beograd) 6(1950). 
5 HRHDA 1576, spis ur.br. 5821/1950. 

pruga uključivo Donja Lendava-ruključivo most na rijeci Muri, a koji dio 
pruge je do tada pripadao liječničkom rajonu Mursko Središće. Liječnički 
rajon obuhvaćao je otad dio pruge isključivo Krištanovec-isključivo most 
na rijeci Muri. Počeo je s radom 20. lipnja 1950. godine. Željeznički liječnik 
dr. Vladimir Breznik primao je bolesnike u Kotarskoj zdravstvenoj stanici. 
Istoga dana, Zdravstvena služba željezničara JDŽ-a dostavila je zagrebačkoj 
Direkciji dopis u kojem ih obavještava da je prema ukazanoj potrebi osnovan 
željeznički liječnički rajon Kotoriba koji je obuhvaćao dio pruga isključivo 
državna granica-isključivo Kraljevac Prelog. Ovaj dio željezničke pruge is- 
ključio se iz dotadašnjega liječničkog rajona Čakovec. Počeo je s radom 20. 
lipnja 1950. godine. Željeznički liječnik dr. Zlatko Petrušić primao je redovito 
bolesnike utorkom i petkom ujutro u sektorskoj ambulanti u Kotoribi, a u 
ostale dane u sektorskoj ambulanti u Donjoj Dubravi. Osim željezničara i 
obiteljskih članova osnovanoga željezničkog rajona, primao je bolesne člano- 
ve obitelji onih željezničara koji su stanovali na području osnovanog rajona, 


a radili su u Cakovcu, Varaždinu, Zagrebu itd.#7 


U predmetu reorganizacije stalne liječničke komisije, načelnik 
Zdravstvene službe željezničara Zagreb Mile Kovačević objavio je 15. ruj- 
na 1950. Okružnicu br. 14. Na temelju Rješenja Komiteta za zaštitu narod- 
nog zdravlja Vlade FNRJ br.11766/1950. od 19. kolovoza 1950. ukinuta je s 30. 
rujna 1950. Stalna liječnička komisija pri Zdravstvenoj službi željezničara. 
Počevši od 1. listopada 1950. obavljala je za osiguranike ove Službe sve poslo- 
ve iz djelokruga stalnih liječničkih komisija, komisija općega zdravstvenog 
sektora u Zagrebu, Rijeci, Splitu, Karlovcu, Osijeku i Slavonskom Brodu. U 
Zagrebu je za ovu službu radila Stalna liječnička komisija za 1. i IV. rajon, 
u Mihanovićevoj ulici br. 3. U sastav navedenih komisija ušao je kao član 
ili zamjenik po jedan željeznički liječnik koji je morao obvezno sudjelovati 
u radu komisije ako se raspravljalo o slučaju koji se odnosio na osiguranika 
ove Službe. Dotadašnja Stalna liječnička komisija pri Zdravstvenoj službi že- 
ljezničara primala je predmete koji su joj stigli do 30. rujna 1950. i nastavila s 
radom dok ih nije okončala. Počevši od 1. listopada 1950. predmeti su dostav- 


ljani komisiji koja je bila nadležna prema prije navedenoj rajonizaciji.# 


U Službenom listu FNRJ br. 62 od 1. studenoga 1950. objavljen je Pravilnik 
o izmjenama i dopunama Pravilnika o osnivanju, sastavu i radu posebnih, stalnih i 
viših liječničkih komisija, kao i viših komisija specijalista. Temeljem toga, Posebna 


46 HR.HDA 1576 spis ur.br. 8678/1950. 
4! HR-HDA 1576 spis ur.br. 8679/1950. 
HR-HDA 1576 Zdravstvena služba željezničara Zagreb, spis ur.br. 12857/1950. 

liječnička komisija zvala se otad Posebna liječnička komisija za kupališna i 
klimatska liječenja, a bila je nadležna da na temelju nalaza i prijedloga ovla- 
štenog liječnika odredi potrebu i dužinu liječenja. Prema tome, ta komisija 
nije više bila nadležna da daje mišljenja o predmetima koje su joj dostavljali 
voditelji, odnosno starješine poduzeća ili ustanova, po kojima nisu usvoji- 
li zahtjev osiguranika za bolovanje ili predloženu dužinu bolovanja. Sastav 
posebne liječničke komisije izmijenjen je tako da je komisija imala samo dva 
člana i dva zamjenika. Stalnoj liječničkoj komisiji proširena je nadležnost 
utoliko što je bila nadležna da rješava i zahtjeve voditelja, odnosno starješina 


poduzeća ili ustanova u smislu čl. 114. st. 2. Zakona o socijalnom osiguranju.# 


Dana 1. studenoga 1950. ukinut je Centar za upućivanje bolesnika u za- 
grebačke bolnice. Otad su bolesnici upućivani u bolnice u Zagrebu putem 
poliklinika GNO-a. Tako su se bolesnici željezničari s područja l.ilIV. rajona 
u Zagrebu, za dodjeljivanje mjesta u bolnici, obraćali tzv. liječnicima starje- 
šinama Poliklinike GNO-a u Mihanovićevoj br. 3, bolesnici s područja II. i 
III. rajona u Šubićevoj 69, a oni s područja V. i VI. rajona u Klaićevoj br. 44. 
Bolesnici željezničari izvan Zagreba obraćali su se s uputnicom u bolnicu li- 


ječniku starješini Poliklinike GNO-a u Zagrebu za 1. i IV. rajon, Mihanovićeva 
br. 3.5% 


U Službenom listu FNRJ br. 30 od 4. lipnja 1952. objavljena je Uredba o 
osnivanju zavoda za socijalno osiguranje i o privremenom upravljanju sredstvima 
socijalnog osiguranja. Uredba je, među ostalim, predvidjela osnivanje zdrav- 
stvenih komisija. Zdravstvena služba željezničara imenovala je do 7. kolovoza 
1952. vlastitu komisiju samo u Zagrebu pri Željezničkoj poliklinici i odredila 
joj teritorijalnu nadležnost za grad Zagreb i kotare: Zagreb, Velika Gorica, 
Jastrebarsko, Dugo Selo, Zelina, Kutina, Vrbovec, Samobor, Krapina, 
Klanjec, Pregrada i Donja Stubica. Na području ostalih kotara zdravstvena 
je služba željezničara koristila komisije općega zdravstvenog sektora. *! 


U vezi s Rješenjem GD br. 28565/1952. od 17. prosinca 1952., kojim je ra- 
sformirana zdravstvena služba željezničara u sastavu Glavne direkcije 
Jugoslavenskih željeznica (GDJŽ), bilo je potrebno odrediti likvidacijske 
komisije za likvidaciju poslovanja Uprave zdravstvene zaštite GDJŽ-a i po- 
dručnih joj zdravstvenih službi željezničara. Stoga je direktor Glavne di- 
rekcije JŽ-a u Beogradu Blagoje Bogavac donio 18. veljače 1953. Rješenje 
br. 29118/1952. kojim je odredio likvidacijske komisije za likvidaciju poslovanja 


9 HRHDA 1576, Zdravstvena služba željezničara Zagreb, spis ur.br. 15938/1950. 
50 HR.HDA 1576, Zdravstvena služba željezničara Zagreb, spis ur.br. 15938/1950. 
HR-HDA 1576, spis ur.br. 8198/1952. 

navedenih subjekata. U Likvidacijskoj komisiji lUprave zdravstvene zaštite 
GDJŽ-a bili su: predsjednik Sava Rakočević, šef Općeg odsjeka, te članovi 
Milivoje Đorđević, viši referent, i Jovan Nićiforović, šef Financijskog odsje- 
ka. U Likvidacijskoj komisiji zdravstvene službe željezničara Zagreb pred- 
sjednik je bio Ivan Solomon, šef Općeg odsjeka, te članovi Antun Jakil, šef 
Odsjeka — računovođa, i Franjo Irkal, referent. 


U vezi s primopredajom vlaka za kupanje i raskuživanje, sastavljen je 26. 
ožujka 1953. zapisnik u uredu šefa stanice na Stanici Zagreb Istočni kolod- 
vor. Prisustvovali su predstavnici Centralnog higijenskog zavoda, Direkcije 
željeznica Zagreb, Vojne delegacije Direkcije željeznica Zagreb i Vojne po- 
šte 7250-22 Zagreb. U vezi s rješenjem Glavne direkcije JŽ-a u Beogradu br. 
25519/49. Od 13. travnja 1950., odnosno dopisa Direkcije željeznica br. 1978/53. 
od 2. ožujka 1933., vlak za kupanje i raskuživanje Centralni je higijenski zavod 
predao Sanitetskom odsjeku Direkcije željeznica Zagreb. Na primopredaji je 
ustvrđeno da je 1950. vlak za kupanje i raskuživanje oduzet iz kompetencije 
Centralnoga higijenskog zavoda bez ikakva dopuštenja, da je na vlaku u isto 
vrijeme izmijenjen natpis “Vlak za kupanje i razkuživanje Min. narodnog 
zdravlja NRH" u natpis “Vlak za kupanje i raskuživanje Direkcije željeznica 
Zagreb" i da je isti vlak i u isto vrijeme upućen na izgradnju pruge Banja Luka 
— Doboj, Željezničkom Građevnom poduzeću br. rr, gdje je ostao na radu do 
početka srpnja 1952. godine. Od toga dana do dana primopredaje vlak je bio 
smješten? na kolosijecima zagrebačkoga željezničkog čvora. Pri primopredaji 
komisija je ustanovila da se vlak nalazio u derutnom stanju i da je neupotre- 
bljiv bez kapitalnog popravka koji se trebao obaviti čim prije. Vlak se sasto- 
jao od sljedećih kola: Gvg 195000, 153088, Gcg 153760, 150901, 100588, Gadcg 
166018, Gadvg 166002, 12600 i tendera za vodu 899020 i 899032. 


Specijalni vlak za kupanje i raskuživanje izrađen je za vrijeme rata u 
Zagrebu. Izrađen je po principu dvostrukih hodnika. Na taj su način osobe 
koje su dolazile na kupanje po ulasku u vlak, mogle izaći samo na suprotnoj, 
čistoj strani. Pojedini vagoni vlaka spojeni su specijalnim dvostrukim har- 
monikama. Vlak je nakon završetka rata stavljen na raspolaganje Sanitetu 
JA koja ga je 12. prosinca 1946. vratila s rješenjem Generalštaba JA str. pov. br. 
809 od 21. svibnja 1946. godine. Po preuzimanju vlaka od strane JA koncem 
1946., Ministarstvo narodnog zdravlja NRH vlak je potpuno uredilo i smje- 
stilo na slijepi kolosijek kod skladišta državnih željeznica u Zagrebu. Dana 


52 HR-HDA 1576, spis ur.br. 2754/1953. 


Tadašnji službeni odnosno izvorni naziv bio je gariran. 

1. svibnja 1948. vlak je upućen u Županju i Spačvu na Autoputu bratstva i 
jedinstva koji su u to vrijeme gradile omladinske radne brigade.5* 


Naredbodavno i nadzorno tijelo nad radom Likvidacijske komisije 
Uprave zdravstvene zaštite GDJŽ-a bio je direktor Glavne direkcije JŽ-a, a 
nad radom likvidacijskih komisija zdravstvenih službi željezničara — direkto- 
ri direkcija željeznica. Rok za likvidaciju bio je 1. kolovoza 1953., a rad komisija 
počeo je 1. travnja 1953. godine. 


Radi bržeg i ekspeditivnijeg poslovanja komisija, direktor GDJŽ-a izmi- 
jenio je 14. svibnja 1953. prije navedeno Rješenje pa su kao naredbodavna i 
nadzorna tijela nad radom likvidacijskih komisija imenovani predsjednici 
navedenih komisija određeni Rješenjem GD br. 29118/1952. od 18. veljače 1953. 


Budući da je Zdravstvena služba željezničara u Zagrebu završila svoju 
likvidaciju i predala koordinacijskoj komisiji Uprave zdravstvene zaštite 
GDJŽ-a likvidacijsku bilancu sa svim potrebnim dokumentima, direktor 
GDJŽ-a Blagoje Bogavac donio je 13. listopada 1953. Rješenje da Likvidacijska 
komisija Zdravstvene službe željezničara Zagreb prestane s radom 31. listopa- 
da 1953., s time da svoju administrativnu i novčanu arhivu zapakiranu preda 
na čuvanje Općem odjeljenju svoje Direkcije. 


Nakon što se rasformirala zdravstvena služba željezničara, koja je uprav- 
ljala zdravstvenim ustanovama željezničara, a u smislu reorganizacije držav- 
ne uprave, osnovane su zdravstvene ustanove željezničara sa samostalnim 
financiranjem, čiji su osnivači bile direkcije željeznica. Te su ustanove bile 
domovi zdravlja željezničara sa specijalnim organizacijama i željezničkim am- 
bulantama, željezničke bolnice i prirodna lječilišta u toplicama i klimatskim 
mjestima. Sve novoosnovane zdravstvene ustanove željezničara prešle su 
na samostalno financiranje 1. svibnja 1953. prema uputama koja su propisala 
nadležna tijela.?? 


ZAKLJUČAK 


Zaključno se valja podsjetiti da je sustav sanitetsko-higijensko-zdrav- 
stvene zaštite na željeznici na području Hrvatske bio vrlo dobro organiziran 
i razvijen već od samog početka, tj. sredine XIX. stoljeća kada su izgrađe- 
ne prve željezničke pruge. To je, između ostaloga, bilo zato što je željeznica, 


zbog svoga golema značenja za razvoj zemlje, imala gotovo vojnu organizaciju. 


54 HR-.HDA 1576, spis ur.br. 1978/1953. 
HR-HDA 1576, spis ur.br. 5455/1953. 

Stoga su još u Austro-Ugarskoj Monarhiji u tu svrhu osnovane posebne bo- 
lesničke blagajne Kraljevskih ugarskih državnih željeznica, bolesničke bla- 
gajne za osoblje carsko-kraljevskih austrijskih državnih željeznica i posebne 
pripomoćne zaklade (Tolnay-fonda) Kraljevskih ugarskih državnih željezni- 
ca u Budimpešti. U Kraljevini SHS/Jugoslaviji, osnovan je 1922. poseban 
Bolesnički fond za državno saobraćajno osoblje sa sjedištem pri tadašnjem 
Ministarstvu saobraćaja u Beogradu. U tzv. Nezavisnoj Državi Hrvatskoj 
Bolesnički je fond 1943. pretvoren u Bolestničku zakladu državnog promet- 
nog osoblja. Nakon završetka Drugoga svjetskoga rata Bolesnički fond odvo- 
jen je od Ministarstva saobraćaja i spojen u Državni zavod za socijalno osigu- 
ranje. Funkcija je tih fondova bila obvezno osiguranje cjelokupnog aktivnog 
osoblja i fakultativno osiguranje umirovljenog osoblja državnih prometnih 
ustanova i članova njihovih obitelji u slučaju bolesti. 


U razdoblju od 1945. do 1953. zdravstveni sustav na željeznici najveći je 
razvoj doživio 1948. osnivanjem Uprave zdravstvene službe pri zagrebačkoj 
Glavnoj direkciji eksploatacije željeznica Zagreb. Osim Poliklinike u Zagrebu, 
Uprava je u svome sastavu imala ambulante na svim značajnijim željeznič- 
kim stanicama, željezničkoj Radionici i Ložionici u Zagrebu i Željezničkom 
tehnikumu u Puli. Uz to, Uprava zdravstvene službe imala je i Klimatsko 
lječilište Kaštel Lukšić i Bolnicu za tbc. u Zagrebu, Jordanovac 104. Nakon 
rasformiranja Uprave zdravstvene službe željezničara osnovane su zdravstve- 
ne ustanove željezničara sa samostalnim financiranjem, čiji su osnivači bile 


direkcije željeznica. 
SAŽETAK 


Rad opisuje sustav sanitetsko-higijensko-zdravstvene zaštite na željeznici u Hrvatskoj u 
razdoblju od 1945. do 1953. Prema prvoj organizaciji iz 1945. unutar Personalnog odjeljenja 
Željezničke uprave Zagreb, nalazio se Odsjek za socijalno staranje s referenstvima za: osi- 
guranje za slučaj bolesti i nesreće, penziono osiguranje radnika i sanitetske poslove. Prema 
unutarnjoj organizaciji Glavne direkcije eksploatacije željeznica Zagreb, koja je uvedena 
1947., unutar Sekretarijata nalazio se i Sanitetski odsjek za čijeg je šef određen dr. Marijan 
Derkos. Godine1948. u Ministarstvu saobraćaja u Beogradu i pri glavnim direkcijama ek- 
sploatacije željeznica osnovane su uprave zdravstvene službe za prometno osoblje. Uprava 
zdravstvene službe Glavne direkcije eksploatacije željeznica Zagreb nalazila se u Grgurovoj 
ulici 3. u Zagrebu. 


Nakon što je 1953. rasformirana zdravstvena služba koja je upravljala zdravstvenim usta- 
novama željeznice, regionalne su direkcije osnovale vlastite zdravstvene ustanove, koje su se 
same financirale 


Ključne riječi: Sanitetsko-higijensko-zdravstvena zaštita; željeznica; Sanitetski odsjek; 
Uprava zdravstvene službe, Hrvatska, XX. stoljeće 

